CELEX: 32020R0917
Language: sl
Date: 2020-07-01 00:00:00
Title: Izvedbena uredba Komisije (EU) 2020/917 z dne 1. julija 2020 o odobritvi dajanja na trg poparka iz listov kavovca vrst Coffea arabica L. in/ali Coffea canephora Pierre ex A. Froehner kot tradicionalnega živila iz tretje države v skladu z Uredbo (EU) 2015/2283 Evropskega parlamenta in Sveta ter o spremembi Izvedbene uredbe Komisije (EU) 2017/2470 (Besedilo velja za EGP)

2.7.2020   
               
               
                  SL
               
               
                  Uradni list Evropske unije
               
               
                  L 209/10
               
            
         IZVEDBENA UREDBA KOMISIJE (EU) 2020/917
         z dne 1. julija 2020
         o odobritvi dajanja na trg poparka iz listov kavovca vrst Coffea arabica L. in/ali Coffea canephora Pierre ex A. Froehner kot tradicionalnega živila iz tretje države v skladu z Uredbo (EU) 2015/2283 Evropskega parlamenta in Sveta ter o spremembi Izvedbene uredbe Komisije (EU) 2017/2470
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2015/2283 Evropskega parlamenta in Sveta z dne 25. novembra 2015 o novih živilih, spremembi Uredbe (EU) št. 1169/2011 Evropskega parlamenta in Sveta in razveljavitvi Uredbe (ES) št. 258/97 Evropskega parlamenta in Sveta ter Uredbe Komisije (ES) št. 1852/2001 (1) in zlasti člena 15(4) Uredbe,
         ob upoštevanju naslednjega:
         
                     (1)
                  
                  
                     Uredba (EU) 2015/2283 določa, da se na trg v Uniji lahko dajo le odobrena nova živila, vključena na seznam Unije. Tradicionalno živilo iz tretje države je novo živilo, opredeljeno v členu 3(2)(c) Uredbe (EU) 2015/2283.
                  
               
                     (2)
                  
                  
                     Izvedbena uredba Komisije (EU) 2017/2468 (2) določa upravne in znanstvene zahteve za tradicionalna živila iz tretjih držav.
                  
               
                     (3)
                  
                  
                     V skladu s členom 8 Uredbe (EU) 2015/2283 je bila sprejeta Izvedbena uredba Komisije (EU) 2017/2470 (3), ki določa seznam Unije odobrenih novih živil.
                  
               
                     (4)
                  
                  
                     Komisija v skladu s členom 15(4) Uredbe (EU) 2015/2283 odloči o odobritvi in dajanju na trg Unije tradicionalnega živila iz tretje države.
                  
               
                     (5)
                  
                  
                     Podjetje AM Breweries (v nadaljnjem besedilu: vložnik) je 27. novembra 2018 Komisiji priglasilo namero dajanja na trg Unije poparka iz listov kavovca vrst Coffea arabica L. in/ali Coffea canephora Pierre ex A. Froehner kot tradicionalnega živila iz tretje države v skladu s členom 14 Uredbe (EU) 2015/2283. Vložnik trdi, da lahko splošna populacija poparek iz listov kavovca vrst Coffea arabica L. in/ali Coffea canephora uživa kot tak ali kot sestavino v drugih pijačah.
                  
               
                     (6)
                  
                  
                     Komisija je v skladu s členom 7(2) Izvedbene uredbe (EU) 2017/2468 od vložnika zahtevala dodatne informacije glede veljavnosti priglasitve. Zahtevane informacije so bile predložene 4. junija 2019, 21. junija 2019, 29. avgusta 2019 in 30. avgusta 2019.
                  
               
                     (7)
                  
                  
                     Podatki, ki jih je predložil vložnik, kažejo, da ima poparek iz listov kavovca vrst Coffea arabica L. in/ali Coffea canephora dolgo tradicijo varne uporabe živila v Afriki, Aziji in Severni Ameriki.
                  
               
                     (8)
                  
                  
                     Komisija je 11. septembra 2019 v skladu s členom 15(1) Uredbe (EU) 2015/2283 posredovala veljavno priglasitev državam članicam in Evropski agenciji za varnost hrane (v nadaljnjem besedilu: Agencija).
                  
               
                     (9)
                  
                  
                     Države članice ali Agencija Komisiji v obdobju štirih mesecev iz člena 15(2) Uredbe (EU) 2015/2283 niso predložile ustrezno utemeljenih pripomb glede varnosti dajanja poparka iz listov kavovca vrst Coffea arabica L. in/ali Coffea canephora na trg v Uniji.
                  
               
                     (10)
                  
                  
                     Agencija je 3. februarja 2020 objavila tehnično poročilo o priglasitvi poparka iz listov kavovca (Coffea arabica L. in/ali Coffea canephora Pierre ex A. Froehner) kot tradicionalnega živila iz tretje države v skladu s členom 14 Uredbe (EU) 2015/2283 (4).
                  
               
                     (11)
                  
                  
                     V tem poročilu je Agencija navedla, da listi kavovca vrste Coffea
                        arabica vsebujejo epigalokatehin galat (EGCG), zato ni mogoče izključiti prisotnosti EGCG tudi v poparku iz listov kavovca vrst Coffea arabica L. in/ali Coffea canephora. Na tej podlagi je Agencija določila najvišjo dovoljeno raven 700 mg EGCG na liter poparka. Zato je primerno, da se v specifikaciji tradicionalnega živila na seznamu Unije odobrenih novih živil določi najvišja dovoljena raven 700 mg EGCG na liter.
                  
               
                     (12)
                  
                  
                     Agencija je ugotovila, da glede na razpoložljive podatke o sestavi in tradiciji uporabe poparka iz listov kavovca vrst Coffea arabica L. in/ali Coffea canephora ni pomislekov glede njegove varnosti.
                  
               
                     (13)
                  
                  
                     Vložnik je poleg uporabe poparka iz listov kavovca vrst Coffea arabica L. in/ali Coffea canephora kot takega zaprosil tudi za uporabo navedenega poparka kot sestavine v drugih pijačah za splošno populacijo. Vendar je dokumentacijo, ki izkazuje dolgo tradicijo varne uporabe živila v tretji državi, iz člena 14(1)(e) Uredbe (EU) 2015/2283 predložil zgolj za poparek iz listov kavovca vrst Coffea arabica L. in/ali Coffea canephora kot tak, ni pa zagotovil dokazov o uporabi poparka kot sestavine v drugih pijačah. Vložnik je bil pozvan, da pojasni in po potrebi spremeni predlagano uporabo poparka, da bi ta ustrezala živilom, v katerih se poparek tradicionalno uporablja in za katera bi bilo treba predložiti dokumentacijo o dolgi tradiciji varne uporabe. Vendar vložnik ni spremenil predlagane uporabe, obenem pa za poparek kot sestavino v drugih pijačah ni predložil dokazov o dolgi tradiciji varne uporabe živila v tretji državi. Ker ni prejela zahtevane dokumentacije, Komisija meni, da je vložnik dolgo tradicijo varne uporabe živila v tretji državi dokazal zgolj za poparek iz listov kavovca vrst Coffea arabica L. in/ali Coffea canephora kot tak. Priglasitev za odobritev poparka iz listov kavovca vrst Coffea arabica L. in/ali Coffea canephora se zato ne šteje za veljavno, kar zadeva uporabo poparka kot sestavine v drugih pijačah.
                  
               
                     (14)
                  
                  
                     Komisija bi morala zato odobriti dajanje na trg v Uniji poparka iz listov kavovca vrst Coffea arabica L. in/ali Coffea canephora kot takega ter ustrezno posodobiti seznam Unije novih živil.
                  
               
                     (15)
                  
                  
                     Izvedbeno uredbo (EU) 2017/2470 bi bilo zato treba ustrezno spremeniti –
                  
               SPREJELA NASLEDNJO UREDBO:
         
            Člen 1
            
               1.   Poparek iz listov kavovca vrst Coffea arabica L. in/ali Coffea canephora Pierre ex A. Froehner, kot je opredeljen v Prilogi k tej uredbi, se vključi na seznam Unije odobrenih novih živil, oblikovan z Izvedbeno uredbo (EU) 2017/2470.
            
            
               2.   Vnos na seznamu Unije iz odstavka 1 vključuje pogoje uporabe in zahteve za označevanje, določene v Prilogi k tej uredbi.
            
         
         
            Člen 2
            Priloga k Izvedbeni uredbi (EU) 2017/2470 se spremeni v skladu s Prilogo k tej uredbi.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 1. julija 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 327, 11.12.2015, str. 1.
         
            (2)  Izvedbena uredba Komisije (EU) 2017/2468 z dne 20. decembra 2017 o določitvi upravnih in znanstvenih zahtev za tradicionalna živila iz tretjih držav v skladu z Uredbo (EU) 2015/2283 Evropskega parlamenta in Sveta o novih živilih (UL L 351, 30.12.2017, str. 55).
         
            (3)  Izvedbena uredba Komisije (EU) 2017/2470 z dne 20. decembra 2017 o oblikovanju seznama Unije novih živil v skladu z Uredbo (EU) 2015/2283 Evropskega parlamenta in Sveta o novih živilih (UL L 351, 30.12.2017, str. 72).
         
            (4)  Povezana objava EFSA 2020:EN-1783.
      
      
         
            PRILOGA
            Priloga k Izvedbeni uredbi (EU) 2017/2470 se spremeni:
            
                        (1)
                     
                     
                        v tabelo 1 (Odobrena nova živila) se po abecednem vrstnem redu vstavi naslednji vnos:
                        „
                        
                                    Odobreno novo živilo
                                 
                                 
                                    Pogoji za uporabo novih živil
                                 
                                 
                                    Dodatne posebne zahteve za označevanje
                                 
                                 
                                    Druge zahteve
                                 
                              
                                    „Poparek iz listov kavovca vrst Coffea arabica L. in/ali Coffea canephora Pierre ex A. Froehner
                                    (tradicionalno živilo iz tretje države)
                                 
                                 
                                    
                                       Določena kategorija živil
                                    
                                 
                                 
                                    
                                       Najvišje dovoljene ravni
                                    
                                 
                                 
                                    Poimenovanje novega živila pri označevanju živil, ki ga vsebujejo, je ‚poparek iz listov kavovca vrst Coffea arabica in/ali Coffea canephora‘.“
                                 
                                 
                                     
                                 
                              
                                    zeliščni čaji
                                 
                                 
                                     
                                 
                              “
                     
                  
                        (2)
                     
                     
                        v tabelo 2 (Specifikacije) se po abecednem vrstnem redu vstavi naslednji vnos:
                        „
                        
                                    Odobreno novo živilo
                                 
                                 
                                    Specifikacije
                                 
                              
                                    „Poparek iz listov kavovca vrst Coffea arabica L. in/ali Coffea canephora Pierre ex A. Froehner
                                    (tradicionalno živilo iz tretje države)
                                 
                                 
                                    
                                       Opis/opredelitev:
                                    
                                    Tradicionalno živilo je poparek listov kavovca vrst Coffea arabica L. in/ali Coffea canephora Pierre ex A. Froehner (družina: Rubiaceae).
                                    Tradicionalno živilo se pripravi tako, da se največ 20 g posušenih listov Coffea arabica L. in/ali Coffea canephora Pierre ex A. Froehner zmeša z 1 litrom vroče vode. Nato se listi odstranijo, poparek pa se pasterizira (15 sekund pri vsaj 71 °C).
                                    
                                       Sestava:
                                    
                                    videz: rjavozelena tekočina
                                    vonj in okus: značilna
                                    klorogenska kislina (5-CQA): < 100 mg/L
                                    kofein: < 80 mg/L
                                    epigalokatehin galat (EGCG): < 700 mg/L
                                    
                                       Mikrobiološka merila:
                                    
                                    skupno število mikroorganizmov na ploščah: < 500 CFU/g
                                    skupno število kvasovk in plesni: < 100 CFU/g
                                    skupno število koliformnih bakterij: < 100 CFU/g
                                    
                                       Escherichia coli: odsotnost v 1 g
                                    salmonela: odsotnost v 25 g
                                    
                                       Težke kovine:
                                    
                                    svinec (Pb): < 3,0 mg/L
                                    arzen (As): < 2,0 mg/L
                                    kadmij (Cd): < 1,0 mg/L
                                    CFU: kolonijske enote.“
                                 
                              “